condicie nochtan oft gebuerde dat de voirs her symoen wettige gebuerte hue
naemaels gecrege dat dan dese voerwerde te nyeute ende van gheenre wede
zijn en sal oft waert oic dat de selve her tyman openbair noetsake hadde
van live oft goede dat hij oec soe vele sal moegen vercoopen van desen goeden
van zijne vader en moeder gecomen des voirs es niet wederstaen dat hij hem
die
daer mede lossen moeghe Bij also dat hij te zijne laste van sijns voirs wijl
goede oec soe vele vercoopen sal moete na advenant huerre beyder goede
e
eest voerwerde dat de voirs amelrijck in dese goede sal werden gegoedt in
sulker vuegen dat hij die noch versetten noch vercopen en sal moegen maer
datse zijne wettigen kinden na zijn doot selen moeten blive hof en wae dat
hij enige van dien he ongerieflijc oft scadelijc liggen woude vercoopen dat
hij dat sal moegen doen Op also dat de penige daer af comen weder aen ande
goede ter selver natuoren ten profijte van zijne kinden na des voirs amelrijcx doot
selen worden geleecht Voert heeft de voirs amelrijck gelooft den voirs zijnen
brueder ende suster oft gebuerde dat zij last hadden van heergeweeden uut
ocsuyne vanden ontfange dat zij te hove gedaen hebben vanden derdendeele
van hondert guld opde goede vander horst allen dien last sal de voirs
amelrijc den voirs her symoen ende vrouwe katlijnen afdoen ende hen
scadeloes ontheffen Es voirt verclaert dat de voirs amelrijck de goede
van wegen der voirs jouffr lijsbetten van boechout gecome het zij wouwen
oft moelen ter stont aenverden sal Behoudelijc wes de pechten vand
selve wouwen sculdich zijn den voirs gehuysschen ten termijne van
bamisse naestoomen vanden visschen diese gevischt hebben Ende soe wes
de selve her syman ende zijn huysvrouwe om de waten te spisen ten
aenveerden vanden selven wateren den huerlingen geleent hebben den
selven gehuysschen volgen sal ende wes vande moelen verschenen
es zeder der doot vander jouffr van boechout dat dat den
voirs amelrijcke sal volgen des sal hij gelden de refectie die
zeder der selver tijt daer aen geleecht es ende wes van houte
opde voirs goede gehouwen zijnde opden dach deser composicien
opde voirs goede gehouden zijn het zij van celleblocke oft overhout
daer af sal volgen den selve amelrijcke tot der selver resectin
behoef die celleblocke ende doverhout den voirs hen symoene
ende vrouwe katlijnen dit geschiede xxvii dage in april
int jaer van liii cor typle velpe scad lov